Ikea vil bygge egen bydel i London

Snart kan du flytte til Ikea-land i London, men møbelgiganten lover fravær av Billy-hyller og kjøttboller.

IKEA-LAND: I et slitent industriområde i Øst-London, planlegger Ikea nå å skape en hel bydel. Vis mer byoutline Landprop

BYGGER STORT: Ikea skal blant annet ha hatt historiske nabolag i Paris som modell for Strand East. Vis mer byoutline Landprop

BYGGER BYDEL: Strand East skal ha alt man kan forvente av en bydel. Alt fra restauranter, forretninger og hotell til sykkelstier og parker. Vis mer byoutline Landprop

Publisert: Publisert: 13. april 2012 12:34

Ikea planlegger nemlig å bygge 1.200 hus med plass til 6.000 personer i et gammelt industriområde i Øst-London, skriver The Globe and Mail.

«Alle» skal kunne leie seg et hus i «Ikea-land» forsikrer direktør Harald Müller i Landprop, datterselskapet som forvalter Ikeas investeringer.



- Vi er tro mot Ikea-filosofien. Vi skal ikke legge til rette for de rike eller superrike, men for familier og alminnelige mennesker, sier han til avisen.

Planen er å starte byggingen av Strand East, som bydelen skal hete, allerede i løpet av 2013.

LES OGSÅ: - Ingen plass for egoer i Ikea

Beholder filosofien

Den nye bydelen skal også romme en rekke forretninger og restauranter, i tillegg til et hotell med 350 rom. Det er også planlagt sykkelstier og en rekke grønne områder.

Målet er at det skal være familievennlig, og minst 40 prosent av leilighetene skal ha tre soverom eller flere.

Men Ikea understreker at dette ikke vil bli et sted hvor du må ha en umbraco-nøkkel for å å komme inn i huset og svenske kjøttboller til middag hver dag.

GODT MILJØ: Ikeas visjon er at Strand East skal være en flott plass å bo og leve. - Vi ser på Strand East som en plass der familier og forretninger kan vokse og gro sterke røtter, sier Landprop-topp Andrew Cobden i en pressemelding. Vis mer byoutline Landprop

- Vi vil forme det heller enn å tvinge det på folk - vi vil forsøke å sy samfunnet sammen med leietakerne, sier Müller.

LES OGSÅ: Kjøper 1200 leiligheter

- Ikke som andre utbyggere



Landprop kjøpte i 2009 området selskapet nå planlegger å bygge på. Tanken er at investeringen på lang sikt vil gi god avkastning.

- Vi er egenkapitaldrevet så vi opptrer veldig forskjellig fra en utbygger, sier direktør Müller.

LES OGSÅ:

Her kan du lese mer om Eiendom